ДО

ОБЩИНСКИ СЪВЕТ КАЙНАРДЖА

ДОКЛАДНА ЗАПИСКА

от Любен Жеков Сивев – кмет на Община Кайнарджа

**ОТНОСНО**: продажба на имот - частна общинска собственост в с. Полковник Чолаково – УПИ I-88, кв.11

Дами и господа общински съветници,

В изпълнение на Програмата за управление и разпореждане с имоти – общинска собственост и заявление с вх.№ РД -25-475 от 11.03.2024 г от Нурхаят Мудин Мехмед, предлагаме на Вашето внимание за продажба следният имот частна общинска собственост: урегулиран поземлен имот І за който е отреден имот с планоснимачен № 88 в кв. 11 съгласно регулационния план на с. Полковник Чолаково, общ. Кайнарджа с площ от 1098 кв.м. Имотът е обрасъл с растителност и е неизползваем повече от двадесет години. Няма никакъв интерес от страна на наематели и Община Кайнарджа не реализира приходи от него. Най-целесъобразно е да бъде продаден.

Предлагам да се открие процедура за продажбата му чрез търг.

Пазарната оценка, определена съгласно чл. 41, ал. 2 от Закона за общинската собственост от оценител на имоти Весела Думанова е в размер на 5 490 лева. Данъчната оценка на имота е в размер на 2 292,60 лв.;

Имотът е включен за разпореждане в Програмата за управление и разпореждане с имоти – общинска собственост в Община Кайнарджа през 2024 г.;

Предвид на гореизложеното предлагам Общинския съвет да приеме следното

РЕШЕНИЕ:

1. На основание чл. 21, ал. 1, т. 8 от Закона за местното самоуправление и местната администрация, чл. 35, ал. 1 от Закона за общинската собственост и 53, ал. 1, чл. 55, т. 1 и чл. 57 от Наредбата за реда на придобиване, управление и разпореждане с общинско имущество дава съгласие за продажба чрез публично оповестен търг с тайно наддаване на следният имот – частна общинска собственост: урегулиран поземлен имот I (първи) за който е отреден имот с планоснимачен № 88 (осемдесет и осми) в кв. 11 (единадесети) съгласно регулационния план на с. Полковник Чолаково, общ. Кайнарджа с площ от 1098 кв.м ( хиляда деветдесет и осем квадратни метра), (АОС № 1161 от 11.09.2020 г., вписан в Службата по вписванията Силистра на 11.09.2020 г. вх. рег. № 4727, акт 84, том 11, дело 2959/2020) при начална тръжна цена в размер на 5 500 лв. (пет хиляди и петстотин лева) без ДДС;

2. Възлага на кмета на общината да проведе процедурата.

ЛЮБЕН СИВЕВ

Кмет на Община Кайнарджа

ДЙ/ДЙ